Kopīgs priekšlikums PADOMES REGULA, ar kuru groza Regulu (EK) Nr. 329/2007 par ierobežojošiem pasākumiem attiecībā uz Korejas Tautas Demokrātisko Republiku /* JOIN/2013/025 final - 2013/0230 (NLE) */





PASKAIDROJUMA RAKSTS (1) Pamatojoties uz Padomes Regulu (EK) Nr. 329/2007 (2007. gada 27. marts), ir spēkā pasākumi, kas paredzēti Padomes Lēmumā 2010/800/KĀDP (2010. gada 22. decembris) par ierobežojošiem pasākumiem pret Korejas Tautas Demokrātisko Republiku (turpmāk "Ziemeļkoreja"). Padome 2013. gada 22. aprīlī pieņēma Lēmumu 2013/183/KĀDP, ar ko atcēla un aizstāja Lēmumu 2010/800/KĀDP. (2) Saskaņā ar Lēmumu 2013/183/KĀDP Savienība veic nepieciešamos pasākumus, lai noteiktu attiecīgos priekšmetus, kas jāiekļauj Regulas 329/2007 2. un 3. pantā minētajā preču sarakstā. Minētās regulas I.a pielikumā paredzētais saraksts būtu jāpaplašina, tajā iekļaujot papildu priekšmetus. (3) Tādēļ Savienības Augstajai pārstāvei ārlietās un drošības politikas jautājumos un Komisijai būtu jāierosina attiecīgi grozīt Regulu (EK) Nr. 329/2007. 2013/0230 (NLE) Kopīgs priekšlikums PADOMES REGULA, ar kuru groza Regulu (EK) Nr. 329/2007 par ierobežojošiem pasākumiem attiecībā uz Korejas Tautas Demokrātisko Republiku EIROPAS SAVIENĪBAS PADOME, ņemot vērā Līgumu par Eiropas Savienību un jo īpaši tā 215. panta 1. punktu, ņemot vērā Padomes Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2010/800/KĀDP[1], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Regulas (EK) Nr. 329/2007 I pielikumā ir iekļauti visi izstrādājumi, materiāli, iekārtas, preces un tehnoloģijas, tostarp programmatūra, kas ir divējāda lietojuma preces, kā definēts Regulā (EK) Nr. 428/2009 (2009. gada 5. maijs)[2], kuras ir aizliegts pārdot, piegādāt, sūtīt vai eksportēt jebkurai personai, organizācijai vai struktūrai Korejas Tautas Demokrātiskajā Republikā ("Ziemeļkorejā") vai izmantošanai Ziemeļkorejā saskaņā ar Regulas (EK) Nr. 329/2007 2. pantu. (2) I.a pielikumā ir iekļauti arī daži citi izstrādājumi, materiāli, iekārtas, preces un tehnoloģijas, kas varētu sekmēt ar kodolieročiem un citiem masu iznīcināšanas ieročiem vai ar ballistiskām raķetēm saistītas Ziemeļkorejas programmas un ko arī ir aizliegts pārdot, piegādāt, sūtīt vai eksportēt. Savienībai ir jāveic vajadzīgie pasākumi, lai noteiktu konkrētos priekšmetus, kas jāiekļauj minētajā pielikumā. (3) Regulas (EK) Nr. 329/2007 I.a pielikumā iekļautais priekšmetu saraksts būtu jāgroza, lai to papildinātu ar priekšmetu sarakstu, kas iekļauts šīs regulas I pielikumā. (4) Tādēļ būtu attiecīgi jāgroza Regula (ES) Nr. 329/2007, IR PIEŅĒMUSI ŠO REGULU. 1. pants Regulu Nr. 329/2007 groza šādi: Regulas (ES) Nr. 329/2007 I.a pielikumu groza atbilstoši šīs regulas pielikuma tekstam. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs PIELIKUMS Regulas (EK) Nr. 329/2007 I.a pielikumu groza šādi: (1) pēc pozīcijas I.A1.024 pievieno šādas pozīcijas: “IA.A1.025 || Tantāla sakausējumi, kas nav minēti pozīcijās 1C002 un 1C202. || 1C002 1C202 IA.A1.026 || Cirkonijs un cirkonija sakausējumi, kas nav minēti pozīcijās 1C011, 1C111 un 1C234. || 1C011 1C111 1C234 I.A1.027 || Sprāgstvielas, kas nav minētas pozīcijā 1C239 militāro preču sarakstā, vai vielas vai maisījumi, kuros šādu sprāgstvielu ir vairāk nekā 2 % no svara, kuru kristāliskais blīvums ir lielāks par 1,5 g/cm3 un kuru detonācijas ātrums ir lielāks par 5000 m/s. || 1C239”; (2) pozīciju I.A2.002 aizstāj ar šādu: “I.A2.002 || Darbgaldi, kuri nav minēti pozīcijā 2B001 vai 2B201, un jebkādas to kombinācijas, un kuri paredzēti metālu, keramikas vai "kompozītu" materiālu noņemšanai (vai griešanai), un kurus saskaņā ar ražotāja dotajām tehniskajām specifikācijām var aprīkot ar elektroniskām "ciparu vadības" ierīcēm, un kuru pozicionēšanas precizitāte ir 30 μm vai mazāk (labāk) pa jebkuru lineāro asi saskaņā ar ISO 230/2 (1988) (1) vai līdzvērtīgu valsts standartu. || 2B001 2B201”; (3) pēc pozīcijas I.A6.012 pievieno šādu pozīciju: “IA.A6.013 || Lāzeri, kas nav minēti pozīcijā 6A005 vai 6A205. || 6A005 6A205”. [1] OV L 111, 23.4.2013., 52. lpp. [2] OV L 134, 29.5.2009., 1. lpp.